તમામ ગ્રહોમાં દેવગુરુ બૃહસ્પતિને અતિ શુભ ફળના દાતા માનવામાં આવે છે. જ્યોતિષશાસ્ત્રમાં પણ ગુરુ ગ્રહને સૌથી મોટો અને શુભ ફળનો આપનારો ગણાવ્યો છે. આ ગ્રહ અન્ય ગ્રહોની સરખામણીમાં આકારમાં મોટો છે તેથી તેને ગુરુ તરીકે ઓળખવામાં આવે છે. ગુરુ ગ્રહના શુભ ફળની પ્રાપ્તિ માટે ગુરુવારે ગુરુનું પૂજન કરવું અને પીળા રંગના વસ્ત્રો પહેરવાનું વિશેષ મહત્વ છે. જો તમે પારિવારિક સમસ્યાઓથી પીડાતાં હોય તો ગુરુવારનું વ્રત કરો. આ દિવસે દેવ ગુરુ બૃહસ્પતિની પૂજા- આરાધના કરો. ગુરુવાર અને ગુરુપૂજનમાં પીળા રંગનું વિશેષ મહત્વ છે. ભોજનમાં પણ પીળું ધાન અને દાનમાં પણ પીળા વસ્ત્રોનું વિશેષ મહત્વ છે.